RESOLUCIÓN do 24 de setembro de 2008 pola que se adxudican as axudas para a elaboración de propostas ao VII Programa marco e as axudas para proxectos de investigación básica (2ª resolución), correspondentes ao Programa de promoción xeral de investigación do Plan galego de investigación, desenvolvemento e innovación tecnolóxica (Incite), convocadas nos anexos I e II da Orde do 3 de marzo de 2008 (Diario Oficial de Galicia número 56, do 24 de marzo).
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 01/10/2008

Por Orde do 3 de marzo de 2008 (DOG do 24 de marzo) publicáronse as bases para a concesión, en réxime de concorrencia competitiva, das subvencións correspondentes ao Programa de promoción xeral de investigación do Plan galego de investigación, desenvolvemento e innovación tecnolóxica (Incite). Nos anexos I e II da citada orde establécense, respectivamente, as bases para a concesión das axudas para elaboración de propostas ao VII PM e das axudas para proxectos de investigación básica.
Por Resolución do 21 de xullo de 2008 (DOG do 1 de agosto) publicouse a resolución parcial das axudas para proxectos de investigación básica.
De conformidade co disposto no artigo 12 da Orde do 3 de marzo de 2008 (DOG do 24 de marzo), vista a proposta de resolución formulada polo director xeral de Investigación, Desenvolvemento e Innovación, e tendo en conta as dispoñibilidades orzamentarias, esta consellería
RESOLVE:
Primeiro.
1. Concederlles as axudas para elaboración de propostas ao VII Programa marco, nas contías que se sinalan, aos solicitantes que se relacionan no anexo I desta resolución, por un importe total de cento trinta e seis mil douscentos corenta e seis euros (136.246 ), que se aboarán de acordo coa seguinte distribución por aplicacións orzamentarias:
Aplicación orzamentaria	 Importe
10.02.561A.740.0		 3.950 
10.02.561B.744.0		 132.296 
2. Para poder percibir as axudas será preciso presentar a certificación indicada no artigo 6 do anexo I da Orde do 3 de marzo de 2008 (DOG número 56, do 24 de marzo). A dita certificación deberá axustarse ao modelo que se publicará na páxina web
http://www.conselleriaiei.org/dxidi.
O prazo de presentación da dita documentación remata o 31 de outubro de 2008.
Segundo.
1. Adxudicarlles as axudas para proxectos de investigación básica (2ª resolución prevista na Resolución do 21 de xullo de 2008, DOG núm. 148, do 1 de agosto), nas contías que se sinalan e polo período de tempo indicado, aos solicitantes que se relacionan no anexo II desta resolución.
2. No anexo III publícase unha lista de espera na cal se relacionan, por orde de prioridade, as solicitudes que foron consideradas suplentes. A súa concesión queda condicionada a que se produzan baixas nas solicitudes concedidas ou a que se produza un incremento dos créditos orzamentarios destinados a estas subvencións.
3. As axudas concedidas comprenden a totalidade da subvención necesaria para a realización do proxecto, incrementada nun 15% destinado aos gastos institucionais que a súa execución lle supón ao organismo a que pertence o investigador responsable.
4. Para poder percibir as axudas será preciso presentar a certificación indicada no artigo 6 do anexo II da Orde do 3 de marzo de 2008 (DOG número 56, do 24 de marzo). A dita certificación deberá axustarse ao modelo que se publicará na páxina web
http://www.conselleriaiei.org/dxidi.
O prazo de presentación da dita documentación remata o 31 de outubro de 2008.
Terceiro.-A Dirección Xeral de Investigación, Desenvolvemento e Innovación adoptará as medidas necesarias para a instrución dos correspondentes expedientes de gasto.
Cuarto.-A inobservancia por parte dos beneficiarios de calquera das bases establecidas na orde de convocatoria suporá a perda do dereito a percibir a subvención correspondente.
Quinto.-Contra esta resolución, que esgota a vía administrativa, poderá interpoñerse, potestativamente, recurso de reposición perante o conselleiro de Innovación e Industria no prazo dun mes contado a partir do día seguinte ao da publicación desta resolución no Diario Oficial de Galicia, ou directamente recurso contencioso-administrativo, perante a Sala do Contencioso-Administrativo do Tribunal Superior de Xustiza de Galicia, no prazo de dous meses contados desde a mesma data.
Disposición derradeira
Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 24 de setembro de 2008.
P.D. (Orde 31-1-2006; DOG nº 24)
Emilio Nogueira Moure
Secretario xeral da Consellería de Innovación
e Industria
Ver referencia pdf "19000D005P009.PDF"